
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 375 

18 Φεβρουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μετεγκατάσταση Καταστήματος Αφορολογήτων 

Ειδών στον Κρατικό Αερολιμένα Ηρακλείου. 1 

Έγκριση χορήγησης άδειας κτιριακής και μηχανο¬ 
λογικής επέκτασης του εργοστασίου παραγω¬ 
γής χρωμάτων, βερνικιών, μονωτικών και αντιο- 
ξειδωτικών προϊόντων «ϋυΒΟδΤΙΘΚ ΑΒΕΕ», που 
βρίσκεται στο Δήμο Ασπροπύργου, κατά παρέκ¬ 
κλιση των διατάξεων του ν. 3982/2011 και σύμφω¬ 
να με το αρ. 38 αυτού. 2 

Καθιέρωση ωραρίου λειτουργίας στη Διεύθυνση Παι¬ 
δικών και Βρεφονηπιακών Σταθμών και στη Διεύ¬ 
θυνση Κοινωνικής Προστασίας, Αλληλεγγύης και 
Τρίτης Ηλικίας του ΝΠΔΔ «Κοινωνική Προστασία 


και Αλληλεγγύη Δήμου Νίκαιας - Αγ. I. Ρέντη».... 3 
Λύση της Κοινωφελούς Δημοτικής Επιχείρησης με 
την επωνυμία «Δημοτική Κοινωφελής Επιχείρη¬ 
ση Πολιτισμού Αθλητισμού» Δήμου Κερατσινίου- 

Δραπετσώνας. 4 

Τροποποίηση συστατικής πράξης του Ν.Π.Δ.Δ. του 
Δήμου Τήνου β) Ενιαία Σχολική Επιτροπή Δευτε¬ 
ροβάθμιας Εκπαίδευσης. 5 

Τροποποίηση της ΑΠ ΕΕΤΤ 505/67/23-12-2008 σχε¬ 
τικά με την Ανάθεση καθηκόντων Προϊσταμένου: 


α) της Διεύθυνσης Οικονομικών και Διοικητικών 


Υπηρεσιών της ΕΕΤΤ και β) του Τμήματος Οικο¬ 
νομικής Διαχείρισης της ΕΕΤΤ. 6 

Έγκριση τροποποίησης του Κανονισμού του Χρημα¬ 
τιστηρίου Αθηνών ΑΈ. 7 


ΑΠΟΦΑΣΕΙ Σ 

Αριθμ. Δ18Γ 5003330 ΕΞ 2014 (1) 


Μετεγκατάσταση Καταστήματος Αφορολογήτων 
Ειδών στον Κρατικό Αερολιμένα Ηρακλείου. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27 του Ν.827/1978 «Περί 
ρυθμίσεως δασμολογικών θεμάτων και άλλων τινών 
διατάξεων» (Φ.Ε.Κ. 194/Α/18-11-1978). 


2. Τις διατάξεις της παραγράφου 4 του άρθρου 120 
του Ν.2533/1997 «Χρηματιστηριακή Αγορά Παραγώγων 
και Άλλες Διατάξεις» (Φ.Ε.Κ. 228/Α/11-11-1997). 

3. Τις διατάξεις του άρθρου 17 του Π.Δ.86/1979 «Περί 
συστάσεως ιδιορρύθμου Ανωνύμου Εταιρείας δια την 
εκμετάλλευσιν καταστημάτων πωλήσεως αφορολογή¬ 
των και αδασμολόγητων ειδών και εγκαταστάσεως και 
λειτουργίας τούτων εις τα σημεία εξόδου επιβατών 
εξωτερικού» (Φ.Ε.Κ. 17/Α/31-1-1979). 

4. Τη διάταξη του αρθ. 2, II, παρ. 5, περ.(κα) της υπ’ 
αριθμ. Δ6Α 1000473 ΕΞ2011/3-1-2011 απόφαση του 
Υφυπουργού Οικονομικών «Εξουσιοδότηση υπογρα¬ 
φής με "Με εντολή Υφυπουργού" στο Γενικό Γραμμα¬ 
τέα Φορολογικών και Τελωνειακών Θεμάτων, στους 
Προϊσταμένους Γενικών Διευθύνσεων και στους 
Προϊσταμένους Διευθύνσεων, Αυτοτελών Τμημάτων, 
Τμημάτων και Αυτοτελών Γραφείων της Κεντρικής 
Υπηρεσίας και των Ειδικών Αποκεντρωμένων Υπη¬ 
ρεσιών του Υπουργείου Οικονομικών» (Φ.Ε.Κ. 46/Β/ 
24-1-2011) και (Φ.Ε.Κ. 134/Β/9-2-2011). 

5. Την υπ’ αριθμ. Δ6Α 1033219 ΕΞ 2012/24-2-2012 από¬ 
φαση του Αναπληρωτή Υπουργού Οικονομικών «Μετα¬ 
βίβαση εξουσιοδότησης υπογραφής "Με εντολή Ανα¬ 
πληρωτή Υπουργού" στο Γ ενικό Γ ραμματέα της Γ ενικής 
Γραμματείας Φορολογικών και Τελωνειακών Θεμάτων 
του Υπουργείου Οικονομικών» (Φ.Ε.Κ. 465/Β/24-2-2012). 

6. Το υπ’ αριθμ. 97/24-10-2013 αίτημα της εταιρείας 
«Καταστήματα Αφορολογήτων Ειδών ΑΈ.» με το οποίο 
ζητά τη μετεγκατάσταση του Καταστήματος Αφορο¬ 
λογήτων, Αδασμολόγητων και Φορολογημένων Ειδών 
στον Κρατικό Αερολιμένα Ηρακλείου. 

7. Το υπ’ αριθμ. 1044/3-2-2014 έγγραφο του Τελωνείου 
Ηρακλείου με το οποίο μας διαβίβασε το από 3-2-2014 
Πρακτικό Γνωμοδότησης της Επιτροπής του άρθρου 17, 
παρ. 2 του Π.Δ. 86/1979 μετά των σχετικών τοπογραφι- 
κών διαγραμμάτων, αποφασίζουμε: 

1. Εγκρίνουμε τη μετεγκατάσταση του Καταστήματος 
Αφορολογήτων Ειδών, εντός του τελωνειακό ελεγχόμε¬ 
νου χώρου, στον Κρατικό Αερολιμένα Ηρακλείου, στη 
θέση και έκταση που προσδιορίζεται στα τοπογραφικά 
διαγράμματα, που συνοδεύουν το από 3-2-2014 Πρακτικό 
Γ νωμοδότησης της Επιτροπής του άρθρου 17, παραγρά¬ 
φου 2 του Π.Δ. 86/1979. 

2. Ο υπό παραχώρηση χώρος θα καταλαμβάνει συνο¬ 
λική επιφάνεια 2.568 τ.μ. και θα βρίσκεται πάντοτε υπό 
τελωνειακή παρακολούθηση. 

3. Το δικαίωμα εκμετάλλευσης του καταστήματος ανή¬ 
κει αποκλειστικά στην εταιρεία «Καταστήματα Αφορο¬ 
λογήτων Ειδών Α.Ε.». 

4. Η εταιρεία «Καταστήματα Αφορολογήτων Ειδών 
Α.Ε.» υποχρεούται, πριν από την έναρξη λειτουργίας του 
καταστήματος, να προβεί στις κατάλληλες κατασκευ¬ 
ές και τροποποιήσεις προκειμένου να πληρούνται οι 
προϋποθέσεις που τίθενται στο από 3-2-2014 Πρακτικό 
Γνωμοδότησης της Επιτροπής του άρθρου 17, παραγρά¬ 
φου 2 του Π.Δ, 86/1979. 

5. Η εγκατάσταση και λειτουργία του καταστήματος 
διέπεται από τις διατάξεις του Π.Δ. 86/1979, όπως τρο¬ 
ποποιήθηκε και ισχύει, από τις διατάξεις του άρθρου 
120 του Ν. 2533/1997, από τις διατάξεις των Υπουργι¬ 
κών Αποφάσεων καθώς και τις σχετικές διαταγές που 
ρυθμίζουν θέματα σχετικά με τον τρόπο λειτουργίας, 
ελέγχου κ.λπ. των καταστημάτων που εκμεταλλεύεται 
η εταιρεία «Καταστήματα Αφορολογήτων Ειδών Α.Ε.». 

Η απόφαση αυτή, που δεν συνεπάγεται δαπάνη σε 
βάρος του Κρατικού Προϋπολογισμού, να δημοσιευθεί 
στην Εφημερίδα της Κυβερνήσεως. 

Αθήνα, 6 Φεβρουάριου 2014 

Με εντολή Υφυπουργού 
Ο Γενικός Δ/ντής Τελωνείων και Ε.Φ.Κ. 

ΚΩΝ/ΝΟΣ ΝΗΧΩΡΙΤΗΣ 

-♦- 

Αριθμ. Φ22/839/113 (2) 

Έγκριση χορήγησης άδειας κτιριακής και μηχανολογι¬ 
κής επέκτασης του εργοστασίου παραγωγής χρωμά¬ 
των, βερνικιών, μονωτικών και αντιοξειδωτικών προ¬ 
ϊόντων «ϋϋΒΟδΤΙΟΚ ΑΒΕΕ», που βρίσκεται στο Δήμο 
Ασπροπύργου, κατά παρέκκλιση των διατάξεων του 
ν. 3982/2011 και σύμφωνα με το αρ. 38 αυτού. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις: 

α) των π.δ. 229/1986 «Σύσταση και οργάνωση της Γ ενι¬ 
κής Γραμματείας Βιομηχανίας» όπως ισχύει, 182/05 (ΦΕΚ 
230 Α') «Διάρθρωση και αρμοδιότητες της Διεύθυνσης 
Ανάπτυξης και Συντονισμού της ΓΓΒ», 185/09 (ΦΕΚ 213 
Α') «Ανασύσταση του Υπουργείου Οικονομικών, συγ¬ 
χώνευση του Υπουργείου Οικονομίας και Οικονομικών 
με τα Υπουργεία Ανάπτυξης και Εμπορικής Ναυτιλίας, 
Αιγαίου και Νησιωτικής Πολιτικής και την μετονομασία 
του σε Υπουργείο Οικονομίας, Ανταγωνιστικότητας και 
Ναυτιλίας» και 65/11 «Διάσπαση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
στα Υπουργεία α) Εσωτερικών και β) Διοικητικής Μεταρ¬ 
ρύθμισης και Ηλεκτρονικής Διακυβέρνησης, συγχώνευση 
των Υπουργείων Οικονομίας, Ανταγωνιστικότητας και 
Ναυτιλίας και Θαλάσσιων Υποθέσεων, Νήσων και Αλιεί¬ 
ας στο Υπουργείο Ανάπτυξης, Ανταγωνιστικότητας και 
Ναυτιλίας και μεταφορά στον Πρωθυπουργό των Γ ενι¬ 
κών Γραμματειών Ενημέρωσης και Επικοινωνίας και στο 
Υπουργείο Παιδείας, Δια Βίου Μάθησης και Θρησκευμά¬ 
των της Γ ενικής Γ ραμματείας Νέας Γ ενιάς» (ΦΕΚ 147 Α'). 

β) των π.δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (ΦΕΚ 


98 Α'), 85/2012 «Ίδρυση και Μετονομασία Υπουργείων, 
μεταφορά και κατάργηση υπηρεσιών» (ΦΕΚ 141 Α'), όπως 
αυτό τροποποιήθηκε με το πδ 118/2013 (ΦΕΚ 152 Α') 
«Τροποποίηση του π.δ. 85/2012(Α'141) - Ίδρυση Υπουρ¬ 
γείου Υποδομών, Μεταφορών και Δικτύων και Υπουρ¬ 
γείου Πολιτισμού και Αθλητισμού και μετονομασία των 
Υπουργείων Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων και Παιδείας και Θρη¬ 
σκευμάτων, Πολιτισμού και Αθλητισμού σε Υπουργείο 
Ανάπτυξης και Ανταγωνιστικότητας και σε Υπουργείο 
Παιδείας και Θρησκευμάτων αντιστοίχως» και 119/2013 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών» (ΦΕΚ 153 Α') 
και του π.δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΑΊ41). 

γ) 1. της απόφασης με αριθ. 27858/ΔΙΟΕ/546/2013 
(ΦΕΚ1653Β') «Ανάθεση αρμοδιοτήτων στον Υφυπουργό 
Ανάπτυξης και Ανταγωνιστικότητας Αθανάσιο Σκορδά». 

γ) 2. της απόφασης του Πρωθυπουργού υπ’ αριθμ. 
Υ46/06-07-2012 «Καθορισμός των αρμοδιοτήτων του 
Αναπληρωτή Υπουργού ΠΕΚΑ Σταύρου Καλαφάτη» 
(Β'2101) όπως τροποποιήθηκε και ισχύει. 

δ) του ν 3982/2011 «Απλοποίηση της αδειοδότησης 
τεχνικών επαγγελμάτων και μεταποιητικών δραστηριο¬ 
τήτων και επιχειρηματικών πάρκων και άλλες διατάξεις» 
και ιδιαίτερα του άρθρου 38 αυτού. 

2. Τις από 24-1-2013 και 26-10-2012 αιτήσεις της εται¬ 
ρείας με την επωνυμία «ΩΙΙΒΟδΤΙΟΚ ΑΒΕΕ». 

3. Τα υπ’ αρ. πρωτ. Φ22/οικ.11659/706/12-10-2012 και 
Φ22/1017/80/11-3-2013 έγγραφα της Υπηρεσίας μας. 

4. Την υπ’ αρ. πρωτ. Φ2142/8947/Περιβ.9/09/7-5-2010 
απόφαση έγκρισης περιβαλλοντικών όρων της «ΩΙΙΒΟ- 
3ΤΙ0Κ Α.Β.Ε.Ε.» και τις υπ’ αρ. πρωτ. Φ2142/3945/Περιβ. 
9/30-7-2010 και Φ2142/οικ.4016/ΠΕΡΙΒ.9/13/28-8-2013 τρο¬ 
ποποιήσεις αυτής. 

5. Τα υπ’ αρ. πρωτ. 1273/2012/10-9-2012 και 880/2013/ 
4-6-2013 έγγραφα της Δ/νσης Πολεοδομίας και Τεχνι¬ 
κών Υπηρεσιών του Δήμου Ασπροπύργου και το υπ’ 
αρ. 5361/Φ.14.ΑΣΠΡ.2319/2-9-2009 έγγραφο της Διεύθυν¬ 
σης Ανάπτυξης της πρώην Νομαρχιακής Αυτοδιοίκη¬ 
σης Δυτικής Αττικής, από τα οποία προκύπτει ότι δεν 
είναι δυνατή η κτιριακή επέκταση και ο μηχανολογι¬ 
κός εκσυγχρονισμός του εργοστασίου της εταιρείας 
«ΩυΒΟδΤΙΟΚ ΑΒΕΕ» στο όμορο γήπεδο ιδιοκτησίας 
της λόγω χαρακτηρισμού αυτού ως περιοχής (Α), ΖΟΕ 
Ασπροπύργου στην οποία επιτρέπονται άλλες χρήσεις 
εκτός βιομηχανικών και ως εκ τούτου, σε συνδυασμό 
με το άρθρο αρ. 16, παρ. 5 του Ν. 3325/2005 (Α' 68), θα 
πρέπει να εγκριθεί η χορήγηση άδειας κτιριακής και 
μηχανολογικής επέκτασης του εργοστασίου της εται¬ 
ρίας, κατά παρέκκλιση, σύμφωνα με τις διατάξεις του 
άρθρου 38 του Ν. 3982/2011. 

6. Το γεγονός ότι η εν λόγω επένδυση κρίνεται ιδιαίτε¬ 
ρα σημαντική σύμφωνα με το άρθρο 38 του ν. 3982/2011 
καθώς: 

- θα δημιουργηθούν 40 νέες θέσεις εργασίας 

- λόγω διεύρυνσης της παραγωγικής βάσης της εται¬ 
ρείας με την παραγωγή νέων προϊόντων, θα αυξηθεί 
σημαντικά ο κύκλος εργασιών της, θα επεκταθεί το 
δίκτυο συνεργατών της και θα ενισχυθεί η εξαγωγική 
της δυνατότητα. 

7. Το υπ’ αριθμ. Γ/ΕΙΣ/7330/02-10-2013 αίτημα ανανέω¬ 
σης της άδειας λειτουργίας της εταιρείας. 

8. Η υπ’ αριθμ. 7330/Φ.14.ΑΣΠΡ.2319/20-11-2013 Άδεια 
Λειτουργίας (ανανέωση) μετά από κτιριακή και μηχανο¬ 
λογική διαρρύθμιση, εργοστασίου παραγωγής χρωμά¬ 
των, βερνικιών, μονωτικών και αντιοξειδωτικών προϊό¬ 
ντων της ϋΙΙΒΟδΤΙΟΚ ΑΒΕΕ, στη θέση «Ημερος Τόπος» 
του Δήμου Ασπροπύργου Αττικής. 

9. Το υπ’ αριθμ. 46407/2013/21-11-2013 έγγραφο της Δ/ 
νσης Πολεοδομίας και Τεχνικών Υπηρεσιών του Δήμου 
Ασπροπύργου, το οποίο υπογράφεται από τον Δήμαρχο 
Ασπροπύργου Ν. Μελετίου, σύμφωνα με το οποίο δεν 
διατυπώνονται αντιρρήσεις επί της ανέγερσης, κατά 
παρέκκλιση της ισχύουσας πολεοδομικής νομοθεσίας, 
βιομηχανικού κτιρίου, κάλυψης 7.186,68 τ.μ. και δόμησης 
8.786,28 τ.μ. από την ϋυΐΌδΙίσΚ ΑΕΒΕ. 

10. Τις από 10-6-2013, 27-9-2013 και 26-11-2013 εισηγή¬ 
σεις της Δ/νσης Ανάπτυξης και Συντονισμού της Γενικής 
Γραμματείας Βιομηχανίας. 

11. Το αρ. 51 παρ. 2γ του ν. 4178/2013 «Αντιμετώπιση 
της Αυθαίρετης Δόμησης - Περιβαλλοντικό Ισοζύγιο και 
άλλες διατάξεις» (Α'174), αποφασίζουμε: 

Επιτρέπουμε, σύμφωνα με το άρθρο 38 του ν 3982/2011, 
την χορήγηση άδειας κτιριακής και μηχανολογικής επέ¬ 
κτασης του εργοστασίου παραγωγής χρωμάτων, βερ- 
νικιών, μονωτικών και αντιοξειδωτικών προϊόντων της 
εταιρείας με την επωνυμία «ϋυΒΟδΤΙΟΚ ΑΒΕΕ», που βρί¬ 
σκεται στο Δήμο Ασπροπύργου, σε γήπεδο όμορο του 
οικοπέδου που λειτουργεί σήμερα η εταιρεία, προκει- 
μένου να αναγείρει σε αυτό κτίρια κάλυψης 7.186,68 τ.μ. 
και συνολικής δόμησης 8.786,28 τ.μ. και να εγκαταστήσει 
νέο παραγωγικό εξοπλισμό κινητήριας ισχύος 509,50 
Κνν και μη παραγωγικό προστασίας περιβάλλοντος κι¬ 
νητήριας ισχύος 71,00 ΙάΛ/, κατά παρέκκλιση, σύμφωνα 
με τις διατάξεις του Ν. 3982/2011 και ειδικότερα του 
άρθρου 38 αυτού. 

Η πιο πάνω έγκριση παρέχεται στην επιχείρηση υπό 
τους ακόλουθους όρους: 

- εντός ενός έτους από την δημοσίευσή της, να εφο- 
διασθεί με την προβλεπόμενη από τις λοιπές διατάξεις 
του Ν. 3982/11 άδεια εγκατάστασης από την Διεύθυνση 
Ανάπτυξης της οικείας Περιφερειακής Ενότητας 

- εντός τριών ετών από την έκδοση της άδειας εγκα¬ 
τάστασης, να πραγματοποιηθεί η εγκρινόμενη με την 
παρούσα επένδυση και να δημιουργηθούν οι 40 νέες 
θέσεις εργασίας 

- να συμμορφωθεί πλήρως με τους όρους που προβλέ- 
πονται στην υπ’ αρ. πρωτ. Φ2142/8947/Περιβ.9/09/7-5-2010 
απόφαση έγκρισης περιβαλλοντικών όρων και τις υπ’ αρ. 
πρωτ. Φ2142/3945/Περιβ.9/30-7-2010 και Φ2142/οικ.4016/ 
ΠΕΡΙΒ.9/13/28-8-2013 τροποποιήσεις αυτής, λαμβάνοντας 
υπόψη τα προβλεπόμενα στο αρ. 38 του ν. 3982/2011 
(ΑΊ43). 

Σε περίπτωση μη τήρησης των ανωτέρω όρων, η πα¬ 
ρούσα έγκριση παύει να ισχύει. 

Η ισχύς της αρχίζει από την δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2014 


Ο! ΥΠΟΥΡΓΟΙ 


ΥΦΥΠΟΥΡΓΟΣ 
ΑΝΑΠΤΥΞΗΣ ΚΑΙ 
ΑΝΤΑΓΩΝΙΣΤΙΚΟΤΗΤΑΣ 

ΑΘΑΝΑΣΙΟΣ ΣΚΟΡΔΑΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΣΤΑΥΡΟΣ ΚΑΛΑΦΑΤΗΣ 


Αριθμ. 5322/4449 (3) 

Καθιέρωση ωραρίου λειτουργίας στη Διεύθυνση Παιδι¬ 
κών και Βρεφονηπιακών Σταθμών και στη Διεύθυν¬ 
ση Κοινωνικής Προστασίας, Αλληλεγγύης και Τρίτης 
Ηλικίας του ΝΠΔΔ «Κοινωνική Προστασία και Αλλη¬ 
λεγγύη Δήμου Νίκαιας - Αγ. I. Ρέντη». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ΠΔ. 135/2010 «Οργανισμός της Απο¬ 
κεντρωμένης Διοίκησης Αττικής» (ΦΕΚ 228/Α/27-12-2010). 

2. Τις διατάξεις του άρθρου 280 παρ. 1 του Ν. 3852/2010 
«Νέα αρχιτεκτονική της Αυτοδιοίκησης και της Αποκε¬ 
ντρωμένης Διοίκησης» (ΦΕΚ 87/Α/07-06-2010). 

3. Τις διατάξεις του άρθρου 36 του Ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α/28-06-2007). 

4. Την υπ’ αρ. 3/2014 απόφαση του Διοικητικού Συμβου¬ 
λίου του ΝΠΔΔ «Κοινωνική Προστασία και Αλληλεγγύη 
Δήμου Νίκαιας - Αγ. I. Ρέντη» περί καθιέρωσης ωραρίου 
λειτουργίας στις Διευθύνσεις του ΝΠΔΔ, αποφασίζουμε: 

Καθιερώνουμε: α) τη λειτουργία της Διεύθυνσης Παι¬ 
δικών και Βρεφονηπιακών Σταθμών τις καθημερινές από 
τις 07:00 έως 16:00, σε βάρδιες, προκειμένου να καλύ¬ 
πτονται οι λειτουργικές ανάγκες για φύλαξη, φροντίδα 
και παιδαγωγική επιμέλεια των βρεφών και νηπίων, 

β) τη λειτουργία της Διεύθυνσης Κοινωνικής Προστα¬ 
σίας, Αλληλεγγύης και Τρίτης Ηλικίας τις καθημερινές 
από τις 06:30 έως 20:00, σε βάρδιες, προκειμένου να 
καλύπτονται οι λειτουργικές ανάγκες των ΚΑΠΗ για πα¬ 
ροχή ανοιχτής προστασίας προς τους ηλικιωμένους κ.α. 

Από τις διατάξεις της απόφασης αυτής προκαλείται 
δαπάνη ύψους 39.234,40 € περίπου σε βάρος του προϋ¬ 
πολογισμού οικονομικού έτους 2014 του ΝΠΔΔ «Κοινωνι¬ 
κή Προστασία και Αλληλεγγύη Δήμου Νίκαιας- Αγ. I. Ρέ¬ 
ντη» που θα βαρύνει τους ΚΑ: 10.6012.0001,10.6051.0001, 
10.6051.0002, 10.6051.0003, 10.6051.0004, 10.6051.0006, 
10.6022.0001 και 10.6052.0001. Ανάλογη δαπάνη προκα- 
λείται για τα επόμενα έτη σε βάρος των ιδίων κωδικών 
του προϋπολογισμού του ΝΠΔΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2014 

Ο Γ ενικός Γ ραμματέας 
Αποκεντρωμένης Διοίκησης 

ΕΜΜΑΝΟΥΗΛ ΑΓΓΕΛΑΚΑΣ 

-♦- 

Αριθμ. 4232/3548 (4) 

Λύση της Κοινωφελούς Δημοτικής Επιχείρησης με την 
επωνυμία «Δημοτική Κοινωφελής Επιχείρηση Πολιτι¬ 
σμού Αθλητισμού» Δήμου Κερατσινίου - Δραπετσώνας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το Π.Δ. 135/2010 (ΦΕΚ 228/Α727-12-2010) «Οργανισμός 
της Αποκεντρωμένης Διοίκησης Αττικής). 

2. Τις διατάξεις των άρθρων 107,109, 225, 238 και 280 
του Ν. 3852/10 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (ΦΕΚ 87/Α707-06-2010). 

3. Τις διατάξεις του άρθρου 262 του Ν. 3463/2006 
«Κύρωση του Κώδικα Δήμων και Κοινοτήτων» (ΦΕΚ 114/ 
Α /8-6-2006), περί λύσης των κοινωφελών επιχειρήσεων. 

4. Τις διατάξεις του άρθρου 43 παρ. 5 του Ν. 3979/2011. 

5. Τ ις διατάξεις του άρθρου 10 παρ. 1 του Ν. 4071/2012 
(ΦΕΚ 85/Α'/ΙΙ -04-2012). 

6. Την υπ’ αριθμ. 11 Εγκύκλιο του ΥΠ.ΕΣ. (ΑΠ οικ. 4569/ 
27-01-2011). 

7. Τις διατάξεις του άρθρου 16 του Ν. 4147/2013 (ΦΕΚ 
98/Α726-04-2013). 

8. Την υπ’ αριθμ. 99/2011/20-05-2011 απόφαση του Δη¬ 
μοτικού Συμβουλίου του Δήμου Κερατσινίου - Δραπε¬ 
τσώνας (ΦΕΚ 1295/Β'/16-06-2011) με την οποία συστά- 
θηκε η «Δημοτική Κοινωφελής Επιχείρηση Πολιτισμού 
Αθλητισμού» Δήμου Κερατσινίου - Δραπετσώνας μετά 
από συγχώνευση των τεσσάρων Κοινωφελών Επιχει¬ 
ρήσεων «Κέντρο Πολιτισμού και Κοινωνικών Υπηρεσιών 
Δήμου Δραπετσώνας», «Δημοτική Κοινωφελής Επιχεί¬ 
ρηση Πολιτισμού Κερατσινίου», «Δημοτική Κοινωφελής 
Επιχείρηση Αθλητισμού Κερατσινίου» και «Δημοτική 
Κοινωφελής Επιχείρηση Πρόνοιας Κερατσινίου». 

9. Την υπ’ αριθμ. 405/2013 (ορθή επανάληψη) απόφαση 
του Δημοτικού Συμβουλίου του Δήμου Κερατσινίου- 
Δραπετσώνας, περί λύσης της δημοτικής κοινωφελούς 
επιχείρησης με την επωνυμία «Δημοτική Κοινωφελής 
Επιχείρηση Πολιτισμού Αθλητισμού» και ανάληψης των 
δραστηριοτήτων της από το Δήμο, αποφασίζουμε: 

Τη λύση της δημοτικής κοινωφελούς επιχείρησης με 
την επωνυμία «Δημοτική Κοινωφελής Επιχείρηση Πο¬ 
λιτισμού Αθλητισμού» Δήμου Κερατσινίου-Δραπετσώ- 
νας, σε εφαρμογή των διατάξεων του άρθρου 262 του 
Ν. 3463/2006 και τη μεταφορά του προσωπικού, μετά 
τον έλεγχο από το Δήμο των ατομικών φακέλων του 
προσωπικού και τη διαπίστωση της συνδρομής όλων 
των απαραίτητων εκ του νόμου προϋποθέσεων για τη 
νομιμότητα των διαδικασιών μεταφοράς. 

Από τη λύση της επιχείρησης προκαλείται δαπάνη 
ποσού 3.871.926,11€ σε βάρος του προϋπολογισμού του 
Δήμου οικονομικού έτους 2014, η οποία αναλύεται ως 
εξής: 

Οφειλές ΔΗΚΕΠΑ και συγχωνευμένων κοινωφελών 
επιχειρήσεων ΔΗΚΕΠΟΚ, ΔΗΚΕΠΡΟΚ, ΔΗΚΕΠΑΚ, ΚΕΠ- 
ΚΥ προς το ΙΚΑ έως 30/11/2013 ποσού 1.556.636,69 € σε 
βάρος του Κ.Α. 80.8117.0034. 

Οφειλές ΔΗΚΕΠΑ προς το Ελληνικό Δημόσιο (ΔΟΥ) 
έως 30/11/2013 ποσού 703.000,00 €, σε βάρος του Κ.Α. 
80.8117.0035. 

Οφειλές ΔΗΚΕΠΑ προς τους εργαζόμενους (δεδουλευ¬ 
μένες αποδοχές προσωπικού) έως 30/11/2013 818.000,00 
€, σε βάρος του Κ.Α. 80.8111.0002. 

Οφειλές ΔΗΚΕΠΑ προς τρίτους (προμηθευτές 
ΑΠΥ, ενοίκια) ποσού 720.000,00€, σε βάρος του Κ.Α. 
80.8117.0036. 

Επιστροφή ποσού 69.289,42 € προς την Περιφέρεια 
Αττικής, σε βάρος του Κ.Α. 80.8261.0003. 

Αμοιβή Εκκαθαριστών της επιχείρησης ΔΗΚΕΠΑ 
5.000,00 € πλέον ΦΠΑ, σε βάρος του Κ.Α. 10.6117.0004 

Όποιο άλλο ποσό προκύψει κατά τον έλεγχο και την 
εκκαθάριση θα προβλεφθεί στους αντίστοιχους προϋ¬ 
πολογισμούς των επομένων ετών. 

Μετά τη λύση και εκκαθάριση της επιχείρησης όλα τα 
περιουσιακά στοιχεία (κινητά και ακίνητα) που ανήκουν 
στην ΔΗΚΕΠΑ περιέρχονται στον Δήμο. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2014 

Ο Γενικός Γραμματέας 
Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 

-♦- 

Αριθμ. 76615/15667/2013 (5) 

Τροποποίηση συστατικής πράξης του Ν.Π.Δ.Δ. του Δή¬ 
μου Τήνου β) Ενιαία Σχολική Επιτροπή Δευτεροβάθ¬ 
μιας Εκπαίδευσης. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τ ις διατάξεις: 

α. του Ν. 3852/10 (ΦΕΚ 87/Α) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

β. του Π. Δ/τος 143/10 (ΦΕΚ 236/Α) «Οργανισμός της 
Αποκεντρωμένης Διοίκησης Αιγαίου». 

γ. των άρθρων 240, 241 και 243 του Ν. 3463/06 (ΦΕΚ 
114/Α) «Κύρωση του Κώδικα Δήμων και Κοινοτήτων». 

δ. του άρθρου 16 του Ν. 4147/2013 (ΦΕΚ 98/Α), «Κύρωση 
της από 31-12-2012 Πράξης Νομοθετικού Περιεχομένου 
«Ρυθμίσεις κατεπειγόντων θεμάτων αρμοδιότητας των 
Υπουργείων Εσωτερικών, Εργασίας, Κοινωνικής Ασφά¬ 
λισης και Πρόνοιας, Δημόσιας Τάξης και Προστασίας 
του Πολίτη, της Γ ενικής Γ ραμματείας της Κυβέρνησης 
και του Υπουργού Επικράτειας» και άλλες διατάξεις». 

2. Την υπ’ αριθ. 11/Α.Π. οικ.4569/27-1-2011 εγκύκλιο του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης. 

3. Την υπ’ αριθ. 72/2011 (ΦΕΚ 1300/Β/16-6-2011) από¬ 
φαση του Δημοτικού Συμβουλίου Τήνου με την οποία 
αποφασίστηκε η σύσταση δύο (2) Νομικών Προσώπων 
Δημοσίου Δικαίου μετά από συγχώνευση των σχολικών 
επιτροπών νήσου Τήνου ήτοι: α) Ενιαία Σχολική Επι¬ 
τροπή Πρωτοβάθμιας Εκπαίδευσης Δήμου Τήνου και 
β) Ενιαία Σχολική Επιτροπή Δευτεροβάθμιας Εκπαίδευ¬ 
σης Δήμου Τήνου. 

4. Την υπ’ αριθ. 235/2013 απόφαση (σε ορθή επανάλη¬ 
ψη) του Δημοτικού Συμβουλίου Τήνου, με την οποία απο¬ 
φασίστηκε η τροποποίηση της παρ. 3Β της συστατικής 
πράξης του Νομικού Προσώπου του Δήμου Τήνου με την 
επωνυμία «Ενιαία Σχολική Επιτροπή Δευτεροβάθμιας 
Εκπαίδευσης Δήμου Τήνου», αποφασίζουμε: 

Εγκρίνουμε την υπ’ αριθ. 235/2013 απόφαση (σε ορθή 
επανάληψη) του Δημοτικού Συμβουλίου Τήνου με την 
οποία τροποποιείται η παρ. 3Β της συστατικής πρά¬ 
ξης του Νομικού Προσώπου του Δήμου Τήνου με την 
επωνυμία «Ενιαία Σχολική Επιτροπή Δευτεροβάθμιας 
Εκπαίδευσης Δήμου Τήνου, συσταθέν με την υπ’ αριθ. 
72/2011 απόφαση του Δημοτικού Συμβουλίου Τήνου (ΦΕΚ 
1300/Β/16-6-2011), το οποίο προήλθε μετά από τη συγ¬ 
χώνευση των Σχολικών Επιτροπών της νήσου Τήνου, ως 
προς τη συγκρότηση του Διοικητικού αυτής Συμβουλίου, 
το οποίο εφεξής αποτελείται από: 

Τρεις (3) Διευθυντές, των σχολικών μονάδων δευτερο¬ 
βάθμιας εκπαίδευσης, κατά σειρά αρχαιότητας αυτών, 
έξι (6) αιρετούς, εκ των οποίων τουλάχιστον δύο (2) 
ορίζονται από τη μειοψηφία του Δημοτικού Συμβουλίου, 

έναν (1) εκπρόσωπο του Συλλόγου Γονέων και Κηδεμό¬ 
νων, τρεις (3) εκπροσώπους των μαθητικών κοινοτήτων 
(Γ υμνάσιο, Γ ενικό Λύκειο, ΕΠΑΛ) και δύο (2) δημότες με 
εμπειρία στο χώρο της εκπαίδευσης. 

Κατά τα λοιπά ισχύει η υπ’ αριθ. 72/2011 (ΦΕΚ 1300/ 
16-6-2011) απόφαση του Δημοτικού Συμβουλίου Τήνου. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Τήνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Ιανουάριου 2014 

Η Γ ενική Γ ραμματέας 
Αποκεντρωμένης Διοίκησης 
ΧΡΙΣΤΙΑΝΑ Δ. ΚΑΛΟΓΗΡΟΥ 

-♦- 

Αριθμ. 705/21 (6) 

Τροποποίηση της ΑΠ ΕΕΤΤ 505/67/23-12-2008 σχετικά 
με την Ανάθεση καθηκόντων Προϊσταμένου: α) της 
Διεύθυνσης Οικονομικών και Διοικητικών Υπηρεσι¬ 
ών της ΕΕΤΤ και β) του Τμήματος Οικονομικής Δια¬ 
χείρισης της ΕΕΤΤ. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

1. Το Ν. 4070/2012 «Ρυθμίσεις Ηλεκτρονικών Επικοινω¬ 
νιών, Μεταφορών, ΔημοσίωνΈργων και άλλες διατάξεις» 
(ΦΕΚ 82/Α'), ιδίως τα άρθρα 11 και 13. 

2. Τον Ν. 3528/2007 «Κύρωση του Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ. και άλλες διατάξεις» (ΦΕΚ 26/Α'), ιδίως 
τις διατάξεις των άρθρων 86 και 87. 

3. Το Ν. 4024/2011 “Συνταξιοδοτικές ρυθμίσεις, ενιαίο 
μισθολόγιο-βαθμολόγιο, εργασιακή εφεδρεία και άλ¬ 
λες διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012-2015” (ΦΕΚ 226/Α'). 

4. Το Π.Δ. αριθ. 387/2002 “Εσωτερική διάρθρωση της 
ΕΕΤΤ, προσόντα και τρόπος επιλογής Προϊσταμένων 
και συναφείς Διατάξεις” (ΦΕΚ 335/Α) και ιδίως το άρθρο 
14, παρ. 8 αυτού. 

5. Την Απόφαση αριθ. 69452/5-6-1995, του Υπουργού 
Μεταφορών και Επικοινωνιών, «Κανονισμός Εσωτερικής 
Λειτουργίας της ΕΕΤΤ» (ΦΕΚ 505/Β77-6-1995), ιδίως το 
άρθρο 3 αυτής. 

6. Την απόφαση της ΕΕΤΤ Α.Π. 237/84/3.12.2001, «Κα¬ 
νονισμός Διαχείρισης Δαπανών της ΕΕΤΤ και παροχή 
σχετικών εξουσιοδοτήσεων" (ΦΕΚ 1701/Β718.12.2001), 
όπως ισχύει. 

7. Την απόφαση της ΕΕΤΤ Α.Π. 280/127/4.4.2003, «Πα¬ 
ροχή εξουσιοδοτήσεων στους προϊσταμένους Διευθύν¬ 
σεων και Τμημάτων της Εθνικής Επιτροπής Τηλεπικοι¬ 
νωνιών και Ταχυδρομείων» (ΦΕΚ 460/Β/17.4.2003), όπως 
ισχύει. 

8. Την ΑΠ ΕΕΤΤ 505/67/23-12-2008 «Ανάθεση καθη¬ 
κόντων Προϊσταμένου: α) της Διεύθυνσης Οικονομι¬ 
κών και Διοικητικών Υπηρεσιών της ΕΕΤΤ και β) του 
Τμήματος Οικονομικής Διαχείρισης της ΕΕΤΤ» (Φ.Ε.Κ. 
2706/Β/31.12.2008). 

9. Την υπ’ αριθ. 34/18-12-2013 Πράξη Υπουργικού Συμ¬ 
βουλίου σχετικά με την επιλογή και διορισμό Προέδρου 
και Αντιπροέδρων της Εθνικής Επιτροπής Τηλεπικοινω¬ 
νιών και Ταχυδρομείων (ΕΕΤΤ) (ΦΕΚ 634/Υ.Ο.Δ.Δ.). 


10. Την υπ’ αριθ. οικ.67366/6660/19-12-2013 Απόφαση 
του Υπουργού Υποδομών, Μεταφορών και Δικτύων σχε¬ 
τικά με το διορισμό μελών Εθνικής Επιτροπής Τηλεπι¬ 
κοινωνιών και Ταχυδρομείων (ΕΕΤΤ) (ΦΕΚ 636/Υ.Ο.Δ.Δ.). 

11. Το γεγονός ότι από τις διατάξεις της παρούσας Από¬ 
φασης δεν επιβαρύνεται ο κρατικός προϋπολογισμός. 

12. την Εισήγηση αριθ. 28497/23-1-2014 της αρμόδιας 
Υπηρεσίας της ΕΕΤΤ, και ύστερα από προφορική εισή¬ 
γηση του Προέδρου της ΕΕΤΤ, αποφασίζει: 

Α. Τροποποιεί τα άρθρα 3, 4 παρ.2, 5 παρ. 1 και 6 
της ΑΠ ΕΕΤΤ 505/67/23-12-2008 «Ανάθεση καθηκόντων 
Προϊσταμένου: α) της Διεύθυνσης Οικονομικών και Δι¬ 
οικητικών Υπηρεσιών της ΕΕΤΤ και β) του Τμήματος 
Οικονομικής Διαχείρισης της ΕΕΤΤ», ως κατωτέρω: 
α) «Αρθρο 3 
Αναπλήρωση 

1. Σε περίπτωση κωλύματος ή απουσίας του Γεώργιου 
Ορφανού, θα αναπληρώνεται στα καθήκοντα του Προϊ¬ 
σταμένου της Διεύθυνσης Οικονομικών και Διοικητικών 
Υπηρεσιών της ΕΕΤΤ, από τον Πρόεδρο της ΕΕΤΤ. 

2. Σε περίπτωση απουσίας της Αγγελικής Σπίγγου, θα 
αναπληρώνεται στα καθήκοντά της από τον Γ. Ορφανό.», 

β) «Άρθρο 4 

Υπογραφή χρηματικών ενταλμάτων 
2. Οι Αντιπρόεδροι του τομέα παροχής Ηλεκτρονικών 
Επικοινωνιών και παροχής Ταχυδρομικών Υπηρεσιών 
αντίστοιχα, αναπληρώνουν σε περίπτωση κωλύματος 
ή απουσίας τον Πρόεδρο της ΕΕΤΤ υπογράφοντας με 
δεύτερη υπογραφή χρηματικά εντάλματα ή επιταγές για 
ποσά μεγαλύτερα των 50.000,00 €. Σε κάθε περίπτωση ο 
Πρόεδρος της ΕΕΤΤ και οι ως άνω νόμιμοι αναπληρωτές 
του, διατηρούν την αρμοδιότητα δεύτερης υπογραφής 
και για ποσά μικρότερα των 50.000,00 €», 
γ) «Αρθρο 5 
Καθορισμός Αποδοχών 

2. Το ύψος των αποδοχών του Γ. Ορφανού και της 
Α. Σπίγγου, ως ασκούντων καθήκοντα προϊσταμένων 
οργανικών μονάδων της ΕΕΤΤ προσδιορίζεται, σύμφω¬ 
να με τις εκάστοτε ισχύουσες διατάξεις για τις απο¬ 
δοχές των τακτικών δημοσίων υπαλλήλων, εκτός αν 
άλλως ορίζεται από ειδική ρύθμιση για το προσωπικό 
της ΕΕΤΤ.», 
δ) «Αρθρο 6 
Αλλες ρυθμίσεις 

1. Ο Πρόεδρος της ΕΕΤΤ θα έχει τη γενικότερη επο- 
πτεία της Διεύθυνσης Οικονομικών και Διοικητικών 
Υπηρεσιών της ΕΕΤΤ και θα αποτελεί τον σύνδεσμο 
της Ολομέλειας με τον Γ. Ορφανό, παρέχοντας τις ανα¬ 
γκαίες κατευθύνσεις, οσάκις αυτό καθίσταται αναγκαίο. 

2. Ο Γ. Ορφανός θα συνεργάζεται με τον Πρόεδρο της 
ΕΕΤΤ για κάθε θέμα της αρμοδιότητάς του όταν είτε 
ο ίδιος το επιθυμεί είτε του ζητηθεί από τον Πρόεδρο 
της ΕΕΤΤ». 

Β. Κατά τα λοιπά ισχύουν οι διατάξεις της ΑΠ ΕΕΤΤ 
505/67/23-12-2008 «Ανάθεση καθηκόντων Προϊσταμέ¬ 
νου: α) της Διεύθυνσης Οικονομικών και Διοικητικών 
Υπηρεσιών της ΕΕΤΤ και β) του Τμήματος Οικονομικής 
Διαχείρισης της ΕΕΤΤ». 

Γ. Την παροχή εξουσιοδότησης στον Πρόεδρο της 
ΕΕΤΤ: 

1. να κοινοποιήσει την παρούσα Απόφαση στους: 
ί) Αντιπρόεδρο τομέα παροχής Ηλεκτρονικών Επικοι¬ 
νωνιών, 

ϋ) Αντιπρόεδρο τομέα παροχής Ταχυδρομικών Υπη¬ 
ρεσιών, 

ιϋ) Γ. Ορφανό και 

ίν) Α. Σπίγγου, 

ν) ιδίως τις συνεργαζόμενες με την ΕΕΤΤ Τράπεζες, και 

2. να προβεί σε κάθε άλλη διαδικαστική ενέργεια που 
είναι αναγκαία για την εκτέλεση της παρούσας από¬ 
φασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 30 Ιανουάριου 2014 
Ο Πρόεδρος 

ΚΩΝΣΤΑΝΤΙΝΟΣ Γ. ΛΟΥΡΟΠΟΥΛΟΣ 

-♦- 

Αριθμ. απόφ. 10/672/31.1.2014 (7) 

Έγκριση τροποποίησης του Κανονισμού 
του Χρηματιστηρίου Αθηνών Α.Ε. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Έχοντας υπόψη: 

1. Τα άρθρα 43 και ιδίως την παρ. 2 αυτού και 85 του 
ν. 3606/2007 (ΦΕΚ Α/195/17.8.2007) «Αγορές χρηματοπι¬ 
στωτικών μέσων και άλλες διατάξεις». 

2. Την απόφαση 8/452/1.11.2007 του Διοικητικού 
Συμβουλίου της Επιτροπής Κεφαλαιαγοράς (ΦΕΚ 
Β'/2138/1.11.2007) και ιδίως το άρθρο 2. 

3. Τα πρακτικά της υπ’ αριθ. 21/7.11.2013 συνεδριάσεως 
του Διοικητικού Συμβουλίου της Ανώνυμης Εταιρείας 
«Χρηματιστήριο Αθηνών Α.Ε.». 

4. Την παράγραφο 2 του άρθρου 13 του ν. 2166/1993 
(ΦΕΚ Α' 137), όπως τροποποιήθηκε με την παρ. 3 του 
άρθρου 18 του ν. 2198/1994 (ΦΕΚ Α' 43) και αντικατα- 
στάθηκε από την παρ. 6 του άρθρου 39 του ν. 2324/1995 
(ΦΕΚ Α' 146). 

5. Την από 30.1.2014 εισήγηση της Διεύθυνσης Φορέων 
της Επιτροπής Κεφαλαιαγοράς. 

6. Το άρθρο 90 του «Κώδικα της νομοθεσίας για 
την Κυβέρνηση και τα κυβερνητικά όργανα» που κυ¬ 
ρώθηκε με το άρθρο Πρώτο του π.δ. 63/2005 (ΦΕΚ 
Α/98/22.4.2005), αποφασίζει ομόφωνα: 

Άρθρο 1 

Εγκρίνονται οι τροποποιήσεις του Κανονισμού Λει¬ 
τουργίας του Χρηματιστηρίου Αθηνών Α.Ε. όπως αυτές 
αποφασίστηκαν στην υπ’ αριθμ. 21η συνεδρίαση του 
Διοικητικού Συμβουλίου του Χρηματιστηρίου Αθηνών 
στις 7.11.2013 ως ακολούθως: 

1. Μετά την παράγραφο 7.1 του Κανονισμού προστίθε¬ 
ται νέα παράγραφος 7.2 ως κατωτέρω και αναριθμείται 
η παλαιό παράγραφος 7.2 σε 7.3. 

7.2 ΔΙΟΙΚΟΥΣΑ ΕΠΙΤΡΟΠΗ ΛΕΙΤΟΥΡΓΙΑΣ ΑΓΟΡΑΣ 

7.2.1 Για τις ανάγκες της επιχειρησιακής λειτουργίας 
των Οργανωμένων Αγορών οι οποίες έχουν συσταθεί 
και λειτουργούν σύμφωνα με τον Παρόντα Κανονισμό 
καθώς και για την εν γένει Εφαρμογή του Κανονισμού, 
συστήνεται Επιτροπή με την ονομασία «ΔΙΟΙΚΟΥΣΑ 
ΕΠΙΤΡΟΠΗ ΧΡΗΜΑΤΙΣΤΗΡΙΑΚΩΝ ΑΓΟΡΩΝ» η οποία λει¬ 
τουργεί σύμφωνα με τα οριζόμενα παρακάτω. 

7.2.2 Η Διοικούσα Επιτροπή Χρηματιστηριακών Αγορών 
απαρτίζεται από 9 μέλη, εκ των οποίων τα 3 επιλέγο¬ 
νται μεταξύ των στελεχών του Χ.Α. και των εταιρειών 


του Ομίλου του και τα οποία θεωρούνται εκτελεστικά 
και τα 6 μεταξύ προσώπων που η επαγγελματική τους 
δραστηριότητα σχετίζεται με θέματα τα οποία άπτονται 
του Κανονισμού. Τα Μέλη της Επιτροπής ορίζονται με 
απόφαση του ΔΣ του Χ.Α. το οποίο λαμβάνει μέριμνα 
ώστε σε αυτή να αντιπροσωπεύονται στο μέγιστο δυ¬ 
νατό βαθμό οι φορείς της χρηματιστηριακής αγοράς, 
δεχόμενο και προτάσεις ορισμού μελών από αυτές χω¬ 
ρίς ωστόσο οι προτάσεις αυτές να είναι δεσμευτικές. 

7.2.3 Τα Μέλη της Επιτροπής ελέγχονται ως προς 
την καταλληλότητά τους σύμφωνα με τα οριζόμενα 
στην παράγραφο 4 του άρθρου 42 του ν. 3606/2007. Η 
θητεία των Μελών της Επιτροπής λήγει την 30 Ιουνίου 
κάθε ημερολογιακού έτους και δύναται να ανανεωθεί. Σε 
κάθε περίπτωση, η Επιτροπή συνεδριάζει και αποφασίζει 
νόμιμα μέχρι την ανανέωση της θητείας των μελών της 
ή τον ορισμό νέων. 

7.2.4 Η Επιτροπή κατά την 1η συνεδρίασή της μετά τον 
ορισμό των Μελών της συγκροτείται σε σώμα εκλέγο¬ 
ντας Πρόεδρο, Αντιπρόεδρο και ορίζοντας Γραμματέα, 
ο οποίος μπορεί και να μην είναι μέλος της Επιτροπής. 
Ο πρόεδρος επιλέγεται υποχρεωτικά μεταξύ των εκτε¬ 
λεστικών μελών. Η Επιτροπή καταρτίζει Κανονισμό Λει¬ 
τουργίας με τον οποίο εξειδικεύονται οι αρμοδιότητές 
της, περιγράφονται οι πολιτικές σύγκρουσης συμφερό¬ 
ντων, ρυθμίζεται ο τρόπος σύγκλησής της, απαρτίας 
και λήψης των αποφάσεών της, ορισμού μελών που 
εκπίπτουν, απουσιάζουν ή κωλύονται, αναπλήρωσης 
μελών, τήρησης πρακτικών, καθώς και άλλων διαδικα¬ 
στικών λεπτομερειών της λειτουργίας της. Ο ως άνω 
Κανονισμός Λειτουργίας γνωστοποιείται στο ΔΣ του 
Χρηματιστηρίου καθώς και στην Επιτροπή Κεφαλαι¬ 
αγοράς. Έως την κατάρτιση του εν λόγω Κανονισμού 
Λειτουργίας ή για θέματα που δεν ρυθμίζονται με άλλο 
τρόπο σε αυτόν, η Διοικούσα Επιτροπή λειτουργεί με 
κανόνες ανάλογους τον Δ.Σ. του Χρηματιστηρίου, όπως 
αυτοί ορίζονται στο Καταστατικό. 

7.2.5 Σκοπός της Επιτροπής είναι ιδίως η λήψη απο¬ 
φάσεων σε θέματα Πρόσβασης στις Αγορές κατά 
τα αναφερόμενα στην Ενότητα 1 του παρόντος, Δι¬ 
απραγμάτευσης στις Αγορές κατά τα αναφερόμενα 
στην Ενότητα 2 του παρόντος, Εισαγωγής Χρηματοπι¬ 
στωτικών Μέσων και ένταξης σε Κατηγορίες κατά τα 
αναφερόμενα στις Ενότητες (3) και (5) του παρόντος, 
Υποχρεώσεις Ενημέρωσης των εισηγμένων εταιριών 
κατά τα αναφερόμενα στην Ενότητα 4 του παρόντος, 
Επιβολής Μέτρων σύμφωνα με την ενότητα (6) του πα¬ 
ρόντος, καθώς και λοιπών θεμάτων που άπτονται της 
λειτουργίας των αγορών του Χ.Α. και εφαρμογής του 
παρόντος Κανονισμού, όπως αυτά εξειδικεύονται στον 
Κανονισμό Λειτουργίας της Επιτροπής. Περαιτέρω, η 
Επιτροπή έχει την αρμοδιότητα για την τροποποίηση 
του παρόντος Κανονισμού καθώς και για την έκδοση 
αποφάσεων σε εκτέλεση του Κανονισμού, σύμφωνα με 
την παράγραφο 7.3.1. 

7.2.6 Όπου σε διατάξεις του παρόντος γίνεται αναφο¬ 
ρά σε Απόφαση ή άλλη ενέργεια του Χ.Α., η απόφαση 
αυτή λαμβάνεται καταρχήν από την Διοικούσα Επιτροπή 
Χρηματιστηριακών Αγορών της παρούσας παραγράφου, 
έστω και αν αυτό δεν αναφέρεται ρητά. Όπου στον 
παρόντα Κανονισμό αναφέρεται ο Πρόεδρος του Χ.Α., 
νοείται ο Πρόεδρος της Επιτροπής. 

7.2.7 Η Διοικούσα επιτροπή ενημερώνει ανά τρίμηνο 
το ΔΣ του Χ.Α. για τα πεπραγμένα του παρελθόντος 
τριμήνου.» 

2. Η υποπαράγραφος 2 της παραγράφου 7.3.1 (όπως 
αναριθμήθηκε κατά τα ανωτέρω) καταργείται και η πα¬ 
ράγραφος 3 αναριθμείται σε 2. 

3. Προστίθεται νέα παράγραφος 7.3.9 ως εξής: 

7.3.9 Ισχύς της 10ης τροποποίησης του Κανονισμού, 
όπως υιοθετήθηκε κατά την από 7.11.2013 συνεδρίαση 
του Δ.Σ. του Χ.Α. 

1) Η ισχύς της 10ης τροποποίησης του Κανονισμού, 
όπως υιοθετήθηκε κατά την από 7.11.2013 συνεδρίαση 
του Δ.Σ. του Χ.Α., αρχίζει από τη λήψη της απόφασης 
έγκρισης από την Επιτροπή Κεφαλαιαγοράς, εκτός αν 
άλλως ορίζεται σε αυτήν. 

2) Οι Επιτροπές Εισαγωγών και Εταιρικών Πράξεων και 
Λειτουργίας Αγοράς που έχουν συσταθεί δυνάμει της 
καταργηθείσας παραγράφου 7.2.1 (2), θα συνεχίσουν να 
ασκούν τις αρμοδιότητές τους μέχρι την ανάθεση αρ¬ 
μοδιοτήτων και τον ορισμό των μελών της Διοικούσας 
Επιτροπής σύμφωνα με τη νέα παράγραφο 7.2. 

4. Η περίπτωση (β) της υποπαραγράφου 1 της παρα¬ 
γράφου 3.1.2.1.4 τροποποιείται ως εξής: 

«β) όταν κατανέμονται μετοχές κατά ποσοστό τουλά¬ 
χιστον δεκαπέντε τοις εκατό (15%) του συνολικού προς 
εισαγωγή αριθμού μετοχών της ίδιας κατηγορίας, σε 


τουλάχιστον τριακόσια (300) πρόσωπα από τα οποία 
κανένα δεν κατέχει ποσοστό μεγαλύτερο ή ίσο του 
πέντε τοις εκατό (5%) του συνολικού προς εισαγωγή 
αριθμού μετοχών, εφόσον λόγω του μεγάλου, ανάλογα 
με τις εκάστοτε συνθήκες, αριθμού των μετοχών της 
ίδιας κατηγορίας, που είναι κατανεμημένες στο ευρύ 
κοινό, διασφαλίζεται η ομαλή Λειτουργία της αγοράς.» 

5. Η περίπτωση (γ) της υποπαραγράφου 1 της παρα¬ 
γράφου 3.1.2.1.4 καταργείται. 

Αρθρο 2 

Οι παραπάνω τροποποιήσεις, όπως αυτές εγκρίνονται 
με την παρούσα απόφαση, πρέπει να ενσωματωθούν σε 
ενιαίο κείμενο στον «Κανονισμό του Χρηματιστηρίου 
Αθηνών» και να αναρτηθούν στην ηλεκτρονική ιστοσε¬ 
λίδα του Χρηματιστηρίου Αθηνών. 

Αρθρο 3 

Η παρούσα απόφαση ισχύει από τη λήψη της. 

Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΠΟΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοτη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.β1.9θ 


Ηλεκτρονική Διεύθυνση: ήί1ρ://νννννν.βί.9Γ - β-πιαΐΙ: ννββπΐ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































